Diari Oficial de la Generalitat Valenciana


Sumari del DOGV 3488, del 05-05-1999 (1999/4045)

Informació pública del projecte corregit del Pla Parcial del Sector Oest del SUP-2.
-----------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4045


Organisme emissor
:   Ajuntament de Sagunt

Tipus de document
:   Anunci

Informació pública del projecte corregit del Pla Parcial del Sector Oest del SUP-2. [1999/M4045]
  
Li fa saber, mitjançant aquest edicte, que l'alcalde de la corporació, en ús de les atribucions que li confereix la legislació vigent, ha dictat amb data d'avui, la següent resolució:
  
Vist que mitjançant l'acord del ple de la corporació municipal de data 25 de juny de 1998, va ser aprovat i adjudicat el Programa d'Actuació Integrada per al desenvolupament de la UDA número 1 del Pla Parcial SUNP-2, Sector Oest, a favor del senyor Enrique Bañuelos de Castro, en nom i representació de l'entitat mercantil SUP-2 Sagunto, SL.
  
Vist que el programa d'actuació integrada en qüestió recollia l'aprovació del Pla Parcial del Sector Oest del SUNP-2, el qual va ser aprovat definitivament.
  
Vist que el senyor Francisco Piqueras Roca, en nom i representació de l'entitat mercantil Residencial Sector 2 Oeste, SL, amb data 14 d'abril de 1999, presenta el projecte corregit de modificació del pla parcial del mencionat sector.
  
Vist que la modificació que es pretén realitzar té per objecte:
  
El transvassament de volums de les illes M.1.3, M.1.4, M.1.5 i M.1.6, a les illes F.6.0.7, W.9.1.4 i F.6.8.7, amb la qual cosa vol disposar de major habitatge de caràcter col·lectiu.
  
Vist que en l'informe de l'Oficina Tècnica d'Urbanisme, expedient 62-98, es deia, entre altres consideracions, que el que s'havia plantejat: «?va més d'acord amb la realitat urbanística actual que tendeix a emfatitzar l'eix Periodista Azzati-Javalambre (carretera de Canet) a partir de la posada en servei de la nova ronda de la Diputació?»
  
Vist que en l'informe de l'Oficina Tècnica d'Urbanisme, de data 15 d'abril de 1999, expedient 23-99, s'emet un informe favorable de la rectificació de la modificació del Pla Parcial del Sector Oest del SUP-2.
  
Atés que l'article 52 de la Llei Reguladora de l'Activitat Urbanística en concordança amb el que disposen l'article 153 i següents, estableix les pautes per a l'elaboració i tramitació dels plans parcials.
  
Atés que l'article 175 del Reglament de Planejament estableix que «el canvi o substitució de determinacions en els plans exigeix complir el mateix procediment legal previst per a la seua aprovació. S'exceptuen d'aquesta regla les modificacions autoritzades d'acord amb els articles 12.E o 54 de la Llei Reguladora de l'Activitat Urbanística, les que el propi pla permeta efectuar mitjançant estudi de detall d'aprovació municipal i les que es produïsquen per aplicació de disposicions contingudes en la legislació específica del sòl no urbanitzable».
  
Atés que d'acord amb l'article 52 de la Llei Reguladora de l'Activitat Urbanística, l'elaboració, i tramitació dels plans parcials s'ajustarà al règim establit per als programes d'actuació integrada, segons el que regulen l'article 46 i següents de la LRAU.
  
En conseqüència, tenint en compte l'abast del pla, el qual no afecta la qualificació del sòl, ni la seua destinació pública, mitjançant aquesta resolució es procedeix, en virtut de les disposicions legals abans enunciades, a sotmetre al tràmit d'informació pública el projecte corregit del Pla Parcial del Sector Oest del SUP-2, presentat amb data 14 d'abril de 1999, a instàncies de Residencial 2 Sector Oeste SL, mitjançant un edicte publicat en un diari d'informació general de la Comunitat Valenciana i, posteriorment o simultàniament, en el Diari Oficial de la Generalitat Valenciana, i s'avisa de la possibilitat de formular al·legacions, així com la notificació, prèvia a la publicació, als propietaris afectats, mitjançant un avís amb el seu contingut, al domicili fiscal dels qui consten en el cadastre com a titulars de drets afectats per l'actuació proposta, així com propietaris registrals, si escau.